HU
2022.8.8.
Az Európai Unió Hivatalos Lapja
L 206/43
–
a legkésőbb 2002. december 31-ig hálózatra kapcsolt szélerőművekkel előállított villamos energia,
–
szélerőművek lebontására kiadott selejtezési tanúsítványt használó vadonatúj szélerőművekkel előállított villamos energia (további felár); bioenergiával (biomassza és biogáz) előállított villamos energia,
–
fotovoltaikus panelekkel, hullámokkal és hidroelektromossággal előállított villamos energia,
–
egyéb különleges megújulóenergia-létesítményekkel előállított villamos energia (megújuló energiaforrásokból előállított villamos energia, vagy a megújuló energiaforrásokból előállított villamos energia vagy az említettektől eltérő megújuló energiaforrásokból előállított villamos energia jövőbeni kiterjesztése szempontjából jelentőséggel bíró technológiák),
–
decentralizált kapcsolt energiatermelő létesítmények és égetőművek által előállított villamos energia,
–
távfűtés szolgáltatására szánt, egyéb kapcsolt energiatermelő létesítményekben előállított villamos energia,
–
a legkésőbb 2012.
március 21-ig hálózatra kapcsolt ipari erőművekkel előállított villamos energia,
–
kisegítő szolgáltatások.
(4)
A hagyományos és megújuló energiaforrásokból származó villamos energia előállítása és nagykereskedelmi értékesítése a 2014/25/EU irányelv 9. cikke szerinti, villamos energiával történő ellátással kapcsolatos tevékenységnek minősül.
(5)
A 2014/25/EU irányelv IV. melléklete (1) bekezdésének a) pontja értelmében, tekintve, hogy a 34. cikk (3) bekezdésének első albekezdése alapján vélelmezhető a szabad piacra jutás, a Bizottságnak 90 munkanapon belül végrehajtási határozatot kell elfogadnia a kérelemről.
(6)
A 2014/25/EU irányelv IV. melléklete (1) bekezdésének negyedik albekezdése értelmében a határidőt a Bizottság a mentességet kérők egyetértésével meghosszabbíthatja.
Tekintve, hogy a dán versenyfelügyeleti és fogyasztóvédelmi hatóság 2022.
március 4-én további információkat nyújtott be, a Bizottság számára az e kérelemről való döntésre rendelkezésre álló időszak 2022. július 31-ig tart.
2.
JOGI KERET
(7)
A 2014/25/EU irányelv alkalmazandó a villamos energia termelésével, szállításával vagy elosztásával kapcsolatos közszolgáltatás nyújtására szolgáló, helyhez kötött hálózatok villamosenergia-ellátásával kapcsolatos tevékenységek folytatására irányuló szerződések odaítélésére, kivéve, ha a tevékenység az említett irányelv 34. cikke értelmében mentességet élvez.
(8)
A 2014/25/EU irányelv 34. cikke előírja, hogy az irányelvben említett bármely tevékenység folytatására irányuló szerződések nem tartoznak az irányelv hatálya alá, ha abban a tagállamban, ahol a szerződést teljesítik, a tevékenység közvetlen módon ki van téve a versenynek olyan piacokon, amelyekre a bejutás nem korlátozott.
A versenynek való közvetlen kitettséget objektív szempontok alapján kell értékelni, figyelembe véve az érintett ágazat egyedi jellemzőit (3).
Ezt az értékelést azonban korlátozza az alkalmazandó határidők rövidsége, és az, hogy annak a Bizottság számára hozzáférhető információkon kell alapulnia, ami nem egészíthető ki időigényesebb módszerekkel, ideértve különösen az érintett gazdasági szereplők körében végzett közvélemény-kutatást (4).
Ebben az összefüggésben, bár az arra vonatkozó kérdést, hogy egy tevékenység közvetlenül ki van-e téve a versenynek, olyan szempontok alapján kell eldönteni, amelyek megfelelnek az EUMSZ versennyel kapcsolatos rendelkezéseinek, nem követelmény, hogy e szempontoknak pontosan meg kell egyezniük az uniós versenyjog rendelkezéseinek szempontjaival (5).
(3) A 2014/25/EU irányelv (44) preambulumbekezdése.
(4) Uo.
(5) 2016.
április 27-i ítélet, Österreichische Post AG kontra Bizottság, T-463/14, EU:T:2016:243, 28. pont., és a 2014/25/EU irányelv (44) preambulumbekezdése.